Document ID: 32013R0622

REGULAMENTUL DE PUNERE ÎN APLICARE (UE) NR. 622/2013 AL COMISIEI
din 25 iunie 2013
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolul 20,
întrucât:
(1)
Anexa II la Regulamentul (CE) nr. 2368/2002 cuprinde lista participanților la sistemul de certificare pentru Procesul Kimberley și a autorităților competente desemnate de aceștia în mod corespunzător.
(2)
La 23 mai 2013, președintele Procesului Kimberley a emis o comunicare în care confirma, prin procedură scrisă, că participanții la Procesul Kimberley au decis să se abțină de la trimiterea sau de la primirea de încărcături de diamante brute din Republica Centrafricană până în momentul în care se va stabili clar că țara are capacitatea de a asigura conformitatea cu standardele minime ale Procesului Kimberley.
(3)
Prin urmare, anexa II la Regulamentul (CE) nr. 2368/2002 ar trebui modificată în consecință.
(4)
Măsurile prevăzute în prezentul regulament sunt conforme cu avizul comitetului la care se face referire la articolul 22 din Regulamentul (CE) nr. 2368/2002.
(5)
Pentru a garanta eficacitatea măsurilor prevăzute de prezentul regulament, acesta ar trebui să intre în vigoare imediat,
ADOPTĂ PREZENTUL REGULAMENT:
Articolul 1
Anexa II din Regulamentul (CE) nr. 2368/2002 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iunie 2013.

Labels: 3
14
18